ફેન થિયરી વિથ પ્રૂફ: જીસસ ક્રાઈસ્ટ એ “એન્જીનીયર્સે” મોકલેલા દૂત હતાં. (સ્પોઈલર એલર્ટ) ફિલ્મની શરૂઆતમાં જ પ્રોમેથિયસની ટીમને ઘણાં એન્જીનીયર્સના શબ મળે છે. અને ફિલ્મની મુખ્ય પાત્ર એવી ડોક્ટર એલિઝાબેથ શૉ ના કહેવા મુજબ આ શબ બે હજાર વર્ષ જુના છે. ફિલ્મના અંતમાં જયારે મુખ્ય પાત્રો એક બચેલા એન્જીનીયરને મળે છે ત્યારે એન્જીનીયર ગુસ્સે થઇ બધા લોકોને મારી નાખવાની કોશિશ કરે છે. એ સીનમાં ચોખ્ખે ચોખ્ખું એવું દેખાય છે કે એન્જીનીયર્સને માનવજાત થી નફરત છે. આ પહેલા ફિલ્મમાં પુરાતન ચિત્રો દ્વારા એવું પણ દેખાડવામાં આવ્યું છે કે આ જ એન્જીનીયર્સ વખતો વખત પૃથ્વી પર આવીને માનવજાતને પોતાનાં સુધી પહોંચવાનો રસ્તો દેખાડતા રહ્યા છે. તો અચાનક એવું શું થયું કે જેનાથી એન્જીનીયર્સ માનવજાતને ધિક્કારવા લાગ્યા?